Diari Oficial de la Generalitat Valenciana


Sumari del DOGV 8092, del 26-07-2017 (2017/6728)

RESOLUCIÓ de 19 de juliol de 2017, de la directora general de Desenvolupament Rural i Política Agrària Comuna, per la qual se seleccionen les estratègies de desenvolupament local participatiu i es designen els grups d'acció local LEADER 2014-2020 en el marc del Programa de Desenvolupament Rural de la Comunitat Valenciana 2014-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8092

Data del DOGV
:   26-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6728


Data del document
:   19-07-2017

Organisme emissor
:   Agència Valenciana de Foment i Garantia Agrària

Tipus de document
:   Resolució

Correcció d'errades

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 19 de juliol de 2017, de la directora general de Desenvolupament Rural i Política Agrària Comuna, per la qual se seleccionen les estratègies de desenvolupament local participatiu i es designen els grups d'acció local LEADER 2014-2020 en el marc del Programa de Desenvolupament Rural de la Comunitat Valenciana 2014-2020. [2017/6728]  
El Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen les disposicions comunes relatives al Fons Europeu de Desenvolupament Regional (FEDER), al Fons Social Europeu (FSE), al Fons de Cohesió, al Fons Europeu Agrícola de Desenvolupament Rural (FEADER) i al Fons Europeu Marítim i de la Pesca (FEMP), i pel qual s'estableixen les disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell, regula el «Desenvolupament local participatiu» en els articles 32 a 35, i en l'article 32 estableix que el desenvolupament local participatiu serà recolzat pel FEADER i podrà ser recolzat, també, pel FEDER, el FSE o el FEMP, tots ells denominats Fons Estructurals i d'Inversió Europeus. Aquest desenvolupament local participatiu ha d'estar governat pels grups d'acció local, que des d'una perspectiva multisectorial, integrada, ascendent i participativa, han de dissenyar i implementar unes estratègies de desenvolupament local participatiu (EDLP) per a donar resposta a les necessitats del seu territori, considerant les prioritats de desenvolupament rural de la Unió Europea.  
  
D'altra banda, el Reglament (UE) núm. 1305/2013 del Parlament Europeu i del Consell, de 17 de desembre de 2013, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER) i pel qual es deroga el Reglament (CE) núm. 1698/2005 del Consell, en els articles 42 a 44 regula LEADER. Aquest Reglament considera que l'enfocament LEADER de desenvolupament local ha demostrat la seua eficàcia al llarg dels anys per a fomentar el desenvolupament de les zones rurals, i estableix l'obligatorietat d'aplicació d'aquesta metodologia en els programes de desenvolupament rural a escala nacional i/o regional.   
En execució del Reglament (UE) núm. 1305/2013 del Parlament Europeu i del Consell, de 17 de desembre de 2013, mitjançant una Decisió de la Comissió Europea adoptada el 29 de juliol de 2015 s'aprova el Programa de Desenvolupament Rural de la Comunitat Valenciana per al període de programació 2014-2020, que preveu la mesura 19 Suport per al desenvolupament local de LEADER, i estableix el procediment de selecció de grups d'acció local a través d'una convocatòria pública de selecció.  
En aquest context, per Ordre 5/2016, d'11 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, es convoca i regula la selecció dels grups d'acció local LEADER 2014-2020 i de les estratègies de desenvolupament local participatiu (DOGV 7764, 20.04.2016) i correcció d'errades de l'ordre (DOGV 7783, 16.05.2016).  
Per Resolució de 14 d'octubre de 2016, de la directora general de Desenvolupament Rural i Política Agrària Comuna, se seleccionen les candidatures estimades i desestimades per a grup d'acció local provisional 2014-2020 (DOGV 7905, 27.10.2016).  
Per Resolució de 17 de gener de 2017, de la directora general de Desenvolupament Rural i Política Agrària Comuna, es modifica la Resolució de 14 d'octubre de 2016, de la directora general de Desenvolupament Rural i Política Agrària Comuna, per la qual se seleccionen les candidatures estimades i desestimades per a grup d'acció local provisional 2014-2020 (DOGV 7962, 20.01.2017).  
Mitjançant la Resolució de 2 de novembre de 2016, del director de l'Agència Valenciana de Foment i Garantia Agrària (AVFGA), es concedix i regula l'ajuda preparatòria als Grups d'Acció Local provisionals seleccionats per Resolució de la Direcció General de Desenvolupament Rural i Política Agrària Comuna de 14 d'octubre de 2016 (DOGV 7915, 11.11.2016).  
Per Resolució de 20 de gener de 2017, del director de l'Agència Valenciana de Foment i Garantia Agrària (AVFGA), es concedeix i regula l'ajuda preparatòria al grup d'acció local provisional seleccionat per Resolució de la Direcció General de Desenvolupament Rural i Política Agrària Comuna de 17 de gener de 2017 (DOGV 7969, 31.01.2017).  
Una vegada seleccionats els Grups d'Acció Local provisionals LEADER 2014-2020 per a l'elaboració de les estratègies de desenvolupament local participatiu, s'han de seleccionar aquestes estratègies, que d'acord amb el que estableix l'article 33.3 del Reglament (UE) 1303/2013 del Parlament Europeu i del Consell, de 17 de desembre han de seleccionar-se » per un comité creat a aquest efecte per l'autoritat o les autoritats de gestió responsables, i aprovades per aquestes mateixes autoritats».  
D'acord amb l'article 10 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, correspon a la Direcció General de Desenvolupament Rural i Política Agrària Comuna les polítiques de desenvolupament rural.  
Segons l'article 13 de l'Ordre 5/2016, d'11 d'abril, la direcció general amb competències en desenvolupament rural serà l'òrgan competent per a la instrucció dels expedients.  
De conformitat amb l'acord del Comité de Selecció, adoptat el dia 5 de juny de 2017, en què s'aprova per unanimitat la baremació de les onze EDLP presentades per les candidatures estimades per a grup d'acció local provisional LEADER 2014-2020, i vist l'acord d'aquest comité, adoptat el dia 5 de juny de 2017, en què s'aprova l'exposició pública de les nou EDLP preseleccionades.  
De conformitat amb l'acord del Comité de Selecció, adoptat el dia 19 de juliol de 2017, en què s'aprova per unanimitat la baremació corresponent als apartats 2 a 5 de l'article 12 de l'Ordre 5/2016, d'11 d'abril, i s'assignen les dotacions corresponents a les submesures 19.2 i 19.4 del PDR-CV 2014-2020, segons l'establert als apartats 7 i 8 de l'esmentada ordre.  
Per tot l'exposat anteriorment, resolc:  
  
Primer  
Designar com a grups d'acció local LEADER 2014-2020 les entitats que consten en l'annex I, així com la zona rural LEADER assignada.  
  
  
Segon  
Seleccionar les EDLP presentades pels grups d'acció local per al període 2014-2020 que figuren en l'annex II, amb assignació de l'import corresponent en concepte de suport per a la realització de les operacions d'acord amb l'EDLP previstos en la submesura 19.2 del PDR-CV 2014-2020.  
  
Tercer  
Assignar la puntuació corresponent als apartats 2, 3, 4 i 5 de l'article 12 de l'Ordre 5/2016, d'11 d'abril, i afegir-la a la puntuació obtinguda pels grups d'acció local provisionals 2014-2020 segons les resolucions de 14 d'octubre de 2016 i 17 de gener de 2017, de la directora general de Desenvolupament Rural i Política Agrària Comuna, i determinar l'import corresponent en concepte de costos d'explotació i animació previstos en la submesura 19.4 del PDR-CV 2014-2020, que figuren en l'annex III.  
  
Quart  
Desestimar les candidatures Altmaesports Leader i Asociación para el apoyo al desarrollo integral de las comarcas de interior (@DICI) i les seues EDLP.  
  
Cinqué  
Ordenar la publicació de la present resolució en el Diari Oficial de la Generalitat Valenciana, segons el que estableix l'article 19 de l'esmentada ordre.  
Contra la present resolució, que posa fi a la via administrativa, es podrà recórrer potestativament en recurs de reposició davant de la persona titular de la direcció de l'Agència Valenciana de Foment i  
Garantia Agrària en el termini d'un mes, comptat des de l'endemà de la publicació, de conformitat amb el que disposa la legislació vigent en matèria de procediment administratiu, o impugnar-se directament davant dels jutjats contenciosos administratius en el termini de dos mesos, comptats de l'endemà de la publicació, d'acord amb el que preveu la normativa reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
València, 19 de juliol de 2017.- La directora general de Desenvolupament Rural i Política Agrària Comuna, p. d. (A 26.04.2012; DOGV6809, 03.07.2012): Maria Teresa Cháfer Nácher.  
  
  
  
ANNEX I  
Entitats designades com a grup   
d'acció local LEADER 2014-2020  
  
MAESTRAT-PLANA ALTA 1420  
  
L'ALT MAESTRAT  
Tírig.  
EL BAIX MAESTRAT  
Càlig, Canet lo Roig, Cervera del Maestre, Xert, la Jana, la Pobla de Benifassà, Rossell, la Salzadella, Sant Jordi, Sant Mateu, San Rafael del Río, Santa Magdalena de Pulpis, Traiguera.  
LA PLANA ALTA  
Benlloch, Cabanes, les Coves de Vinromà, la Pobla Tornesa, la Sarratella, Sierra Engarcerán, la Torre d'en Doménec, Vall d'Alba, Vilafamés, Vilanova d'Alcolea.  
  
ASOCIACIÓN PALANCIA-MIJARES 14/20  
  
ALTO MIJARES  
Arañuel, Cirat, Montán, Puebla de Arenoso, Torralba del Pinar, Villamalur, Villanueva de Viver.  
ALTO PALANCIA  
Algimia de Almonacid, Azuébar, Barracas, Caudiel, Chóvar, Gaibiel, Higueras, Matet, Pavías, Pina de Montalgrao, Sacañet, Torás, el Toro, Vall d'Almonacid, Viver.  
  
GRUPO DE ACCIÓN LOCAL-CASTELLÓN SUR 14-20  
  
ALTO MIJARES  
Argelita, Fuente la Reina, Montanejos, Zucaina.  
ALTO PALANCIA  
Almedíjar, Altura, Bejís, Benafer, Castellnovo, Geldo, Jérica, Navajas, Segorbe, Soneja, Sot de Ferrer, Teresa.  
L'ALCALATÉN  
Vistabella del Maestrat.  
GRUPO DE ACCIÓN LOCAL TURIA-CALDERONA  
LOS SERRANOS  
Alcublas, Alpuente, Andilla, Aras de los Olmos, Benagéber, Bugarra, Calles, Chelva, Chulilla, Domeño, Gestalgar, Higueruelas, Losa del Obispo, Pedralba, Sot de Chera, Titaguas, Tuéjar, Villar del Arzobispo, la Yesa.  
EL RINCÓN DE ADEMUZ  
Ademuz, Casas Altas, Casas Bajas, Castielfabib, Puebla de San Miguel, Torrebaja, Vallanca.  
EL CAMP DE TÚRIA  
Casinos, Gátova, Loriguilla, Marines, Olocau, Serra.  
EL CAMP DE MORVEDRE  
Albalat dels Tarongers, Alfara de la Baronia, Algar de Palancia, Algimia de Alfara, Benavites, Quart de les Valls, Quartell, Estivella, Petrés, Segart, Torres Torres.  
L'HORTA NORD  
Emperador  
  
  
  
  
ASOCIACIÓN PARA EL DESARROLLO RURAL SOSTENIBLE RURABLE  
  
LA HOYA DE BUÑOL  
Alborache, Chiva, Dos Aguas, Godelleta, Macastre, Siete Aguas, Yátova.  
LA PLANA DE UTIEL REQUENA  
Camporrobles, Caudete de las Fuentes, Chera, Fuenterrobles, Requena, Sinarcas, Utiel, Venta del Moro, Villargordo del Cabriel.  
EL VALLE DE COFRENTES AYORA  
Ayora, Cofrentes, Cortes de Pallás, Jalance, Jarafuel, Teresa de Cofrentes, Zarra.  
  
ASOCIACIÓN PARA EL DESARROLLO RURAL SOSTENIBLE DE LOS MUNICIPIOS DEL CAROIG, SERRA GROSSA Y RIBERES DEL XÚQUER  
  
LA CANAL DE NAVARRÉS  
Anna, Bicorp, Bolbaite, Chella, Enguera, Millares, Navarrés, Quesa.  
LA COSTERA  
Cerdà, Estubeny, la Granja de la Costera, Llocnou d'En Fenollet, Llanera de Ranes, Moixent, Montesa, Novetlè, Rotglà i Corberà, Torrella, Vallada, Vallés.  
  
LA RIBERA ALTA  
Alcàntera de Xúquer, Alfarp, Antella, Beneixida, Benimuslem, Catadau, Cotes, l'Ènova, Gavarda, Llombai, Montroy, Sant Joanet, Sellent, Senyera, Sumacàrcer, Tous, Turís.  
LA RIBERA BAIXA  
Fortaleny, Llaurí, Benicull de Xúquer.  
ASSOCIACIÓ SOM RURALS  
LA SAFOR  
Ador, Alfauir, Almiserà, l'Alqueria de la Comtessa, Barx, Benifairó de la Valldigna, Beniflá, Castellonet de la Conquesta, Llocnou de Sant Jeroni, Palmera, Potries, Rafelcofer, Rótova, Simat de la Valldigna.  
LA VALL D'ALBAIDA  
Atzeneta d'Albaida, Alfarrasí, Aielo de Rugat, Bèlgida, Bellús, Beniatjar, Benicolet, Benissoda, Benisuera, Bocairent, Bufalí, Carrícola, Quatretonda, Fontanars dels Alforins, Guadasséquies, Llutxent, Montitxelvo, Otos, el Palomar, Pinet, Ráfol de Salem, Rugat, Salem, Sempere, Terrateig.  
LA COSTERA  
Barxeta, la Font de la Figuera.  
GRUP D'ACCIÓ LOCAL RURAL MUNTANYA D'ALACANT  
EL COMTAT  
Agres, Alcocer de Planes, Alcoleja, Alfafara, Almudaina, l'Alqueria d'Asnar, Balones, Benasau, Beniarrés, Benilloba, Benillup, Benimarfull, Benimassot, Quatretondeta, Facheca, Famorca, Gaianes, Gorga, l'Orxa, Millena, Planes, Tollos.  
L- ALT VINALOPÓ  
Beneixama, Biar, el Camp de Mirra, Cañada.  
L'ALCOIÀ  
Benifallim, Penàguila, Tibi.  
LA MARINA ALTA  
l- Atzúsubia, Alcalalí, Benigembla, Benidoleig, Benimeli, Castell de Castells, Xaló, Llíber, Murla, Parcent, el Ràfol d'Almúnia, Sagra, Sanet y Negrals, Senija, Tormos, la Vall d'Alcalà, la Vall d'Ebo, Vall de Gallinera, la Vall de Laguar.  
LA MARINA BAIXA  
Beniardá, Benifato, Benimantell, Bolulla, Confrides, el Castell de Guadalest, Orxeta, Relleu, Sella, Tàrbena.  
ASOCIACIÓN PARA LA SOSTENIBILIDAD E INNOVACIÓN RURAL  
El BAIX VINALOPÓ  
Elx (Algorós, Asprella, les Atzabares Altes, les Atzabares Baixes, Carrús, Daimés, el Derramador, el Pla de Sant Josep, els Bassars, el Ferriol, Jubalcoi, la Baia Alta, la Baia Baixa, l'Algoda, les Vallongues, Maitino, la Perleta, Puçol, les Salades, Santa Anna, Torrellano Baix, la Vallverda Alta, la Vallverda Baixa).  
EL VINALOPÓ MITJÀ  
Algueña, el Fondó de les Neus, Hondón de los Frailes, la Romana.  
L'ALT VINALOPÓ  
Salinas  
L'ALACANTÍ  
Agost, Aigües, Busot, la Torre de les Maçanes.  
LA VEGA BAJA  
Almoradí (el Raiguero, Cruz de Galindo, Puente Don Pedro, el Saladar, Heredades), Daya Vieja, Orihuela (la Aparecida, Arneva, Barbarroja, Camino de Beniel, Camino Viejo de Callosa, la Campaneta, Correntías Bajas, Correntías Medias, los Desamparados, el Escorratel, Hurchillo, Media Legua, Molins, el Mudamiento, la Murada, las Norias, Parroquia de la Matanza, Raiguero de Bonanza, San Bartolomé, Torremendo).  
  
  
  
ANNEX II  
  
Baremació article 18 i annex X de l'Ordre 5/2016, d'11 d'abril, i dotació assignada per al suport per a la realització de les operacions d'acord amb l'estratègia de desenvolupament local participatiu (submesura 19.9 DBZ-RO 2014-2020)  
  
  
  
ANNEX III  
  
Baremació article 12 i annex VI Ordre 5/2016, d'11 d'abril, i dotació assignada per a costos d'explotació i animació (submesura 19.6 YXP-SP 2014-2020)